Okresná prokuratúra Humenné 
Štefánikova 1900/69, 066 42 Humenné 1 	

Sp. zn. : 1 Pv 191/13/7702	Humenné, 15.7.2013
EEČ : 2-55-76-2013

U Z N E S E N I E

Trestná vec:	obvinený XXXXX  
Prečin:	ublíženia na zdraví podľa § 157 ods. 1, ods. 2 písm. a/ Tr. zák.

Rozhodol: 	prokurátorka Okresnej prokuratúry Humenné
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a./ Škoda  hradená poškodenému  zo zákonného zmluvného poistenia osobného motorového vozidla zn.VW Golf Plus EČ: SV-365AS  poisťovňou Kooperatíva a.s. Bratislava.
b./ Peňažná suma určená na všeobecné prospešné účely 170,-  Eur
c./ Suma odovzdaná štátu na peňažnú pomoc obetiam trestnej činnosti 50 % t.j. 85,- Eur a 50,- t.j. 85,- Eur  patrí Červenému krížu XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ Humenné pod spisovou značkou ORP-175/OEK-HE-2013.
                                                                                                   ž e 
dňa 06.04.2013 v čase okolo 17.13 hod., na Strojárskej ulici v Snine, vychádzal na osobnom motorovom vozidle zn. VW Golf Plus, ev. čísla SV-365AS, z parkoviska vyhradeného pre taxíky, na cestu č. I/74, kde po odbočení smerom doľava sa plne nevenoval a nesledoval situáciu v cestnej premávke a nedal prednosť chodkyni XXXXX, nar. XXXXX v Snine, trv. bytom XXXXX, XXXXX, ktorá vstúpila na vozovku a prechádzala cez prechod pre chodcov v smere z pohľadu vodiča zľava doprava,  kde približne v strede vozovky, prednou časťou vozidla narazil do prechádzajúcej chodkyne XXXXX, ktorá po náraze spadla na vozovku, čim takto utrpela zranenia a to  otras mozgu, trieštivú zlomeninu dolného konca vretennej kosti s posunom úlomkov obojstranne s odlomením bodcového výbežku lakťovej kosti, trieštivú zlomeninu horného konca / subcapitata / ľavej ramennej kosti s posunom, zlomeninu nosových kostí s posunom a vychýlením nosovej prepážky, pomliaždenie ľavého kolena a viacpočetné odreniny a krvné výrony tváre s dobou liečenia 7 až 10 týždňov.

Odôvodnenie: 
	Uznesením vyšetrovateľa Okresného riaditeľstva PZ v Humennom  sp. zn. ORP 175/OEK-HE-2013 z 06. 04. 2013 bolo začaté trestné stíhanie a súčasne vznesené obvinenie XXXXX pre prečin ublíženia na zdraví podľa § 157 ods. 1, ods. 2 písm. a Tr. zák.  na tom skutkovom základe,   ako je uvedené vo výrokovej časti tohto uznesenia.

	Obvinený XXXXX sa k vyššie uvedenému skutku priznal v celom rozsahu, vyhlásila teda, že skutok spáchal, pričom na svoju obhajobu  neuviedol žiadnu podstatnú skutočnosť. Vinu a svoje pochybenie si plne priznáva. Svoje konanie úprimne oľutoval. Poškodenej sa  za svoje konanie a ujmu na zdraví úprimne ospravedlnil a zaväzuje sa poškodenej poskytnúť pri uplatňovaní nárokov potrebnú súčinnosť pri  uplatňovaní náhrady škody.  Vlastníkom vozidla, ktorým bola spôsobená škoda je XXXXX u ktorého pracoval na dohodu,  ktorý taktiež vyslovil plný súhlas s plnením škody  zo zákonného poistenia z poistky jeho motorového vozidla, kde škodu  nahlásili po dopravnej nehode ako poistnú udalosť do poisťovne Kooperatíva a.s., a to dňa 12. 04. 2013  o čom svedčí doklad pripojený v spise.  Urobili  potrebné  opatrenia na náhradu  škody  pre poškodenú.  

	Okrem vlastného priznania je obvinený usvedčený výpoveďou poškodenej XXXXX a svedka XXXXX  a tiež  vykonaným znaleckým dokazovaním z odboru dopravy a z odboru zdravotníctva, ako aj ďalšími listinnými dôkazmi pripojenými v spise. 

	Preskúmaním spisového materiálu som zistila, že v predmetnej veci sa koná o prečine za ktorý  zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por. 

	Obvinený  a poškodená  uzavreli dňa 24. 06. 2013 na Okresnom súde v Humennom pred mediačným úradníkom dohodu o zmieri  v rámci ktorej prehlásili, že boli poučení o podstate inštitútu zmieru, vzali ho na vedomie a súhlasili s uzavretím zmieru. 

	Poškodená XXXXX, ako aj splnomocnený zástupca poškodenej XXXXX  vo vzťahu k obvinenému nemajú žiadne nároky.  Tie sú plne uspokojené ospravedlnením, prejavením  úprimnej ľútosti a nahlásením dopravnej nehody do poisťovne, kde si uplatní všetky nároky riadne preukázané na náhradu škody.  Oceňujú ústretovosť a snahu obvineného pri liečení, kde jednak obvinený ako  aj jeho rodinní príslušníci v snahe pomôcť jej ju navštívili v nemocnici.

 	Obvinený slobodne, vážne, zrozumiteľne a určito vyhlásil, že spáchal skutok, pre ktorý je stíhaný. 

	Obvinený dňa 24. 06. 2013 zložil  na účet  Okresnej prokuratúry v Humennom  peňažnú sumu vo výške  170,- Eur určenú na všeobecne prospešné účely stým, že polovica t.j. 85,- Eur patrí štátu na  peňažnú pomoc obetiam trestnej činnosti a  druhá polovica t. j. 85,- patrí Červenému krížu v Snine.  
  
	Obvinený a poškodená s týmto spôsobom vybavenia veci vyslovili súhlas. 
	
	Vzhľadom na okolnosti spáchaného prečinu na mieru zavinenia obvineného XXXXX, osobu obvineného ktorý doposiaľ nebol súdne trestaný, v evidenčnej karte vodiča nemá žiaden záznam o dopravnom priestupku.  V mieste bydliska    je hodnotená kladne, taktiež zamestnávateľom u ktorého pracoval na dohodu tento ho hodnotí ako spoľahlivého, komunikatívneho pracovitého mladého ktorého by chcel aj do budúcna zamestnať,  z toho dôvodu takýto spôsob rozhodnutia považujem za zákonný a dostačujúci. 

	Vzhľadom na vyššie uvedené som preto rozhodla tak, ako je uvedené vo výrokovej časti tohto uznesenia. 

Poučenie: 
Proti tomuto uzneseniu sťažnosť nie je prípustná. 

JUDr. Magdaléna Sujová
prokurátorka